alexandrainst/scandi-wiki huggingface dataset:
Tarout

Tarout eller Tārūt (arabisk جزيرة تاروت) er ei øy i Persiabukta som høyrer til Austprovinsen i Saudi-Arabia. Ho er knytt via to vegfyllingar til Qatif. Ho ligg seks kilometer frå kysten og er den lengste øya i Persiabukta etter Qeshmøya, og strekkjer seg frå Ra’s Tannurah i nord til Qatif i vest. Øya har eit areal på 70 kvadratkilometer og hadde eit folketal på 38 055 i 1992. Han består av byar og landsbyar, som sjølve Tārūt, Deyrah og Darīn.

Namnesoge
Det gamle arabiske namnet på staden var visstnok 'Ishtarut (عشتروت). I den greske Geografia av Ptolemaios vert ho kalla Tharrō (θαρρώ). På eit kart i Geografia publisert på latinsk i 1578 står ho oppført som Tharro. I mellomalderen vart øya ofte kalla Dairin eller Daryn, etter ein av byane. Darīn er namnet på ei av hamnene på øya, og det er gjort forsøk i moderne tid på å døype øya om til Darīn. Darinavtalen vart signert på øya i 1915 mellom Ibn Saud og Storbritannia.

Arkeologi
Arkeologiske funn indikerer at øya har vore busett sidan 5000 fvt. og var seinare heimstad for folk frå sivilisasjonen Dilmun, akkadiarar, assyrarar og persarar. Seinare var ho okkupert av Persarriket, det islamske riket, portugisarane og seinare Det osmanske riket.

I 1959 oppdaga ein mann som reingjorde gata ein stein med ein sabeisk inskripsjon på seg. Den mest kjende lekamen som er funnen på Tārūt vart grave fram av danske arkeologar i 1968. Dei fann potteskar daterte attende til 4500 fvt. og andre frå 3000 fvt. Då kommunen Qatīf ønskte å byggje ei vegfylling til Tārūt i 1962 tok dei sand frå ein ås kalla Tell Rafī’ah, og fann lekamar frå steinalderen, inkludert keramikk og ein statue. Den siste oppdaginga var i 1993 på Tell Rafī’ah. 

Ein har funne fleire ilåt på Tārūt av steatitt, særleg frå Tell Rafī'ah. Utforminga er særs kunstnarisk med avbilding av kattar, nakne menn og motiv knytte til sjø og fiske. Steatittkjelda låg sørvest i Persia, men sjølve utforminga verkar å vere lokal.

Av dei gamle statuane ein har funne på Tārūt er ein av ein naken mann laga av ein mørk grå stein. Han vart funnen i 1950-åra av ein mann som pløydde marka si. Han er 94 cm høg og står på ein ærbødig måte med vide augo. Han er nesten heilt sikkert av sumerisk opphav, sjølv om han vart funnen kring 1000 km frå næraste byen i Sumer. Han er av særs høg kvalitet, men vart nesten øydelagd av overtruiske landsbybuarar, som trudde det hadde noko å gjere med andar (jinn), og skar han i to og hogde hovudet av han. Han er no restaurert og står i Nasjonalmuseet i Riyadh.

Kjelder

Denne artikkelen bygger på «Tarout Island» frå ,  den 22. desember 2015. 
 oppgav desse kjeldene:

Bakgrunnsstoff
 Portugisisk fort på Taroutøya , Splendid Arabia

Øyar i Saudi-Arabia
Arkeologiske funn i Saudi-Arabia
Fort i Saudi-Arabia
Tidlegare portugisiske koloniar
Øyar i Persiabukta
Fønikiske koloniar
Rankweil

Rankweil er ein by og ein kommune i distriktet Feldkirch i forbundslandet Vorarlberg i Austerrike. Kommunen dekker eit areal på 21,9 km² med om lag 11 700 ibuarar i 2015. Byen Rankweil ligg 468 meter over havet. Rundt 70% av Rankweil ligg på ei elveslette, resten i eit kupert bakkeland mot aust.

Staden er særleg kjend for valfartskyrkja Liebfrauenkirche, som ligg oppe på ein bergknaus.

Kjelder
Denne artikkelen bygger på «Rankweil» frå ,  den 22. desember 2015.  
 

Vorarlberg
Feldkirch

Feldkirch er ein by og ein kommune i forbundslandet Vorarlberg i Austerrike, administrasjonssete i distriktet Feldkirch. Kommunen, den aller vestlegaste i heile Austerrike, dekker eit areal på 34,3 km² med knapt 32 000 ibuarar i 2015. Byen er den 13. største i folketal i Austerrike og ligg 458 meter over havet.

I Feldkirch er det både sjukehus, musikkonservatorium og lærarhøgskule, samt fleire andre større offentlege institusjonar.

Kjelder
Denne artikkelen bygger på «Feldkirch» frå ,  den 22. desember 2015.  
 

Vorarlberg
Tihamah

Tihamah eller Tihama (arabisk تهامة Tihāmah) syner til kystsletta i Arabia langs Raudehavet frå Akababukta til Bab el Mandeb-sundet.

Geografi
Regionen vert stundom delt inn i to delar, Tihamat Al-Hejaz (nord) og Tihamat ʿAsir (sør). Den jemenske delen (Tihamat Al-Yaman) er ei forlenging av Tihamat ʿAsir. Sletta er avgrensa og er på det breiaste (60 til 80 km) sør for Medina og sør for Mekka.

Byane Yanbu, Jidda og Al Qunfudhah ligg i Hejaz-området av Tihamah. På den asirske og jemenittiske delen av Tihamah-sletta ligg byane Jizan og Al Hudaydah.

Temperaturane i Tihamah er truleg somme av dei høgaste på jorda. På arabisk tyder tihamah kraftig varme og mangel på vind.

Arkeologi
Det vart funne seksten megalittiske bautasteinar av Edward Keall, direktøren for Royal Ontario Museum under ein kanadisk arkeologiekspedisjon nær landsbyen al-Mutaynah i Tihamah-området. Steinane består av granitt og veg opp til 20 tonn. Tre av dei ståande steinane er 2,5 m høge med ein som har falle ned er over 20 meter lang. Koparreiskapar er datert til same tida som steinane vart reist, kring 2400 til 1800 fvt. Ein enno eldre steinalderindustri vart funnen i lag med potteskar datert til 1200 til 800 fvt.

Kjelder
Denne artikkelen bygger på «Tihamah» frå ,  den 22. desember 2015. 
 oppgav desse kjeldene:

Megalittiske monument i Midtausten
Saudiarabisk geografi
Frastanz

Frastanz er ein kommune i distriktet Feldkirch i forbundslandet Vorarlberg i Austerrike. Kommunen dekker eit areal på 32,3 km² med i kring 6 300 ibuarar i 2015. Landsbyen Frastanz ligg 510 meter over havet, i eit lett kupert landskap.

Åmotet mellom elvane Ill og Samina er i Frastanz.

Byen Feldkirch ligg 3 km nordvest om Frastanz.

Kjelder
Denne artikkelen bygger på «Frastanz» frå ,  den 22. desember 2015.  
 

Vorarlberg
Jebel Tuwaiq

Jebel Tuwaiq (arabisk جبل طويق) er ein smal skrent som kryssar platået Nejd sentralt i Arabia, og strekkjer seg kring 800 km frå den sørlege grensa til Al-Qasim i nord til den nordlege utkanten av Rub al-Khali-ørkenen nær Wadi ad-Dawasir i sør. Han er 600 meter høg og har ei lagdeling frå midtre juratida.  Austsida heller slakt nedover, medan vestsida endar bratt. Skrenten kan reknast som eit smalt platå, men dei lokale kallar det jebel eller «fjell».

Mange smale dalar (wadi) går langs sidene, som Wadi Hanifa, og ei gruppe av byar ligg sentralt, som den saudiarabiske hovudstaden, Riyadh. Mange busetnader har historisk lagt på kvar side av ryggen, som Sudair og Al-Washm.  Tweig-skrenten er nemnt i det geografiske leksikonet til Yaqut frå 1200-talet som Al-'Aridh, men dei siste hundreåra er dette namnet berre nytta om den sentrale delen av skrenten, kring Riyadh.

Kjelder
Denne artikkelen bygger på «Jebel Tuwaiq» frå ,  den 22. desember 2015. 
 

Saudiarabisk geografi
Uqair

Uqair (arabisk عقير) er ei gammal borg av islamsk opphav i Austprovinsen i Saudi-Arabia. Namnet vert òg skrive Al-'Uqair, Uqayr, og Ogair. Somme har knytt borga til den gamle byen Gerrha som er nemnd i greske og romerske kjelder. Staden var òg åstad for ein konferansen i 1922 der Uqair-protokollen vart gjeven ut, som var med å stadfeste dei moderne grensene til Saudi-Arabia. 

Borga ligg kring 80 km nordaust for den frodige oasen Al-Hasa på austkysten av Persiabukta. På denne gamle staden ligg ruinane av ei stor borg som no markerer staden med same namn. Den noverande strukturen er av ukjent opphav. Det er absolutt ikkje klårt kven som bygde borga som måler 50 meter på kvar side og som består av ein steinvoll toppa med jordsteinar. .

Plassering
Dagens Uqair ligg kring 90 km sør for Dhahran, eit anlegg for Saudi Aramco. Borga ligg kring 80 km nordaust for den frodige oasen Al-Ahsa og byen Hofuf ved austkysten av Persiabukta, langs ei rett linje mellom oasen og øystaten Bahrain.

Kjelder
Denne artikkelen bygger på «Uqair» frå ,  den 23. desember 2015. 
 oppgav desse kjeldene:

Busetnader i Austprovinsen i Saudi-Arabia
Fort i Saudi-Arabia
Saudiarabisk historie
Wadi al-Rummah

Wadi Al-Rummah eller ar-Rummah (وادي الرمة) er ein av dei lengste elvedalane på Den arabiske halvøya med ei lengd på nesten 600 km. Han er stort sett tørr og delvis blokkert av inntrengande sanddyner og byrjar nær Medina ved fjellet Al-Abyad (Det kvite fjellet). Han går mot nrodaust og har fleire mindre sidedalar som òg er wadiar, som Mohallani Wadi og Murghala Wadi i nord og Jifn Wadi og Jarir Wadi i sør. Han endar ved Thuayrat-dynene i ad-Dahna-ørkenen i Al-Qassim-provinsen. 

Wadien fell så under sanddynene, der han vert kalla Mistewy Wadi. Han dukkar opp att på andre sida av ørkenen som Wadi Al-Batin (etter kring 425 km), før han held fram nordaustover og dannar vestgrensa av Kuwait. Han munnar omsider ut i Persiabukta.

Dalen er vid og var ein gong ein stor elvedal. I følgje dr. Abdullah Al-Musnad frå Universitetet i Qassim, rann det for 10 000 år sidan ei elv frå Medina til Persiabukta, med ei samla lengd på 1200 km. Periodar med tørke og flytting av sand ved Althwairat og Dahna førte til at løpet til dalen vart avskoren i tre delar: Wadi Al-Rummah  (den lengste på 600 km), Wadi Aloddi (45 km) og Wadi Al-Batin (450 km). Geologiske studiar syner at Wadi Al-Rummah flyt med full kapasitet kring tre gonger kvart hundreår. Dei siste gongane det flaut vatn i dalen var i 1945, 1982, 1987, 2004 og 2008. I 1818 var det vatn i elvedalen i 40 dagar, i 1838 i 22 dagar, i 1987 og 2008 i 17 dagar. I 1838 flaumde dalen over og skapte ein 520 km² stor innsjø som varte i to år og som trekte til seg vassfugl som sjeldan var å sjå i dalen.

Kjelder
Denne artikkelen bygger på «Wadi al-Rummah» frå ,  den 23. desember 2015. 
 oppgav desse kjeldene:

Bakgrunnsstoff
 countrystudies.us – Saudi-Arabia: Topography and Natural Regions 
 youtube.com – Vatn i elva i november 2008 mellom Unaizah og Buraidah i Qassim-provinsen
 mekshat.com – Photo of 2008 flow

Dalar i Saudi-Arabia
Rummah
Wadi Ar'ar

Wadi Arar, òg kalla Wadi `Ar`ar og Wādī `Ar`ar, er ein wadi sentralt i Den nordlege grenseregionen i Saudi-Arabia. Wadi Arar spring ut kring 125 km frå Arar flyt frå sørvest til nordaust, forbi Arar by og flyt saman med mange wadiar og sha’ibar, før ho kryssar grensa til Irak. 
Wadien ligg mellom 31°00’nord og 30°45’N og 40°30’aust og 41°05’ A.

Wadien er ein av wadiane til ʿAnizah-stamma, som munnar ut i Eufratdalen i Irak, og er i lag med Wadi Al-Khurr ein av dei større av desse wadiane. Han ligg 568 meter over havet. Regionen han renn gjennom er prega av steinete lag av kalkstein og sandstein med dolomitt og siltintrusjonar frå krittida. Det finst òg mange, små wadiar og sha’ibar i området. Wadi Arar er ein av dei største i området.

Kjelder

Denne artikkelen bygger på «Wadi Ar'ar» frå ,  den 23. desember 2015. 
 oppgav desse kjeldene:

Elvar i Irak
Elvar i Saudi-Arabia
Internasjonale elvar i Asia
Den nordlege grenseregionen
Wadi Hamir

Wādī Ḩamīr er ein wadi sør i Irak, nær byane Mukhāţ, Tall Mukhāţ, Nukhayb og Ar Raţţāwī.
Han ligg like nord for grensa til Saudi-Arabia langs vegen frå Bagdad til Arar-feltet. Wadien spring ut i den varme ørkenen i Nord-Saudi-Arabia, og følgjer eit naturleg søkk sør for Nukhayb.

Kjelder
Denne artikkelen bygger på «Wadi Hamir» frå ,  den 23. desember 2015. 
 oppgav desse kjeldene:

Dalar i Saudi-Arabia
Dalar i Irak
Hamir
Yabrin

Yabrin er ein busetnad i Saudi-Arabia som ligg kring 200 km sør for Riyadh i Austprovinsen. Den nærmaste byen er Harad. Området var ein fråflytta, eldgammal busetnad. I 1940-åra vart han busett på ny av beduinar frå Dawasir.

Hovudnæringa er hovudsakleg jordbruk, med daddelhagar og korn. Området har naturlege vasskjelder.

Kjelder
Denne artikkelen bygger på «Yabrin» frå ,  den 23. desember 2015. 
 oppgav desse kjeldene:

Busetnader i Austprovinsen i Saudi-Arabia
Pioneer 1

Pioneer 1 (dessutan kjend som Able 2) var ein amerikansk romsonde som var meint å skulla nå månen. Han vart skoten opp 11. oktober 1958 med ein Thor-Able-rakett frå Cape Canaveral. Han var den fyrste sonden som vart skoten opp av NASA, som då nyleg hadde vorte oppretta.

Under oppskytinga var det i det øvre rakettsteget ein feiljustert ventil som førte til range akselerometerdata. Dette førte vidare til feilavfyring som sende sonden inn i ein ballistisk bane. Etter 43 timar, den 13. oktober 1958, gjekk Pioneer 1 difor inn i jordatmosfæren over det sørlege Stillehavet i staden for å nå månen.

Soleis kunne ikkje Pioneer 1 nå målet om å gje detaljerte bilete av månen. Derimot returnerte sonden brukande data om strålinga kring jorda.

Pioneer 1 vog 34,2 kilogram, der 17,8 kg av dette kom frå dei vitskaplege instrumenta.

Kjelder 
 Pioneer 1 - NSSDC

Pioneer-programmet
Hard

Hard er ein by og ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 17,8 km² med i kring 13 000 ibuarar i 2015. Byen Hard ligg på ei elveslette ved breidda av Bodensjøen, 399 meter over havet.

Plastikkprodusenten Alpla med 16 000 tilsette har hovudkontoret sitt i Hard.

Kjelder
Denne artikkelen bygger på «Hard» frå ,  den 24. desember 2015.  
 

Vorarlberg
Hörbranz

Hörbranz er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 8,74 km² med i kring 6 300 ibuarar i 2015. Landsbyen Hörbranz ligg 426 meter over havet.

Hörbranz ligg på austbreidda av Bodensjøen, og grensar i nord mot Tyskland. Landbruk er ei viktig næring, 56% av arealet er dyrkamark, 24% skogkledd.

Kjelder
Denne artikkelen bygger på «Hörbranz» frå ,  den 24. desember 2015.  
 

Vorarlberg
Höchst

Höchst er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 21 km² med 7 755 ibuarar i 2015. Landsbyen Höchst ligg 403 meter over havet, tre kilometer frå breidda av Bodensjøen.

Kommunen ligg på ei elveslette danna av Rhinen, som renn ned i Bodensjøen straks aust for Höchst. Landbruk er ei viktig næring då 52% av flatevidda er dyrkamark.

Kjelder
Denne artikkelen bygger på «Höchst» frå ,  den 24. desember 2015.  
 

Vorarlberg
SpaceX

SpaceX (Space Exploration Technologies Corporation) er ei amerikansk verksemd som produserer rakettar. Ho vart grunnlagd i 2002 med eit langtidsmål om at menneske skal bu på andre planetar. Verksemda har hovudkvarter i Hawthorne i California.

SpaceX er det fyrste private selskapet som har skote menneske opp i bane kring jorda.

Kjelder

Bakgrunnsstoff 

 

USA-amerikanske føretak
Pioneer 2

Pioneer 2 (dessutan kjend som Able 3) var ein amerikansk romsonde som var meint å skulla nå månen. Han vart skoten opp 8. november 1958 med ein Thor-Able-rakett frå Cape Canaveral. Sonden var den siste av tre i Abel-prosjektet.

Stutt tid etter oppskyting skilde tredjesteget seg frå slik som det skulle; men det kveikte ikkje, slik at Pioneer 2 ikkje nådde månebanen som var meint. Sonden nådde ei størstehøgd på 1 550 kilometer før han gjekk inn att i jordatmosfæren over nordvestre Afrika.

Pioneer 1 returnerte noko data, mellom anna at regionen kring ekvator hadde meir innstrøyming av stråling og meir energisk stråling enn det som før var rekna med. Dessutan tyda dataa på at tettleiken av mikrometeorittar var større kring jorda enn i rommet utanfor.

Pioneer 2 var nesten identisk med Pioneer 1 og vog 39,2 kilogram, der 15,6 kg av dette kom frå dei vitskaplege instrumenta.

Kjelder 
 Pioneer 2 - NSSDC

Pioneer-programmet
Satellitten SCORE

SCORE (stutt for Signal Communication by Orbiting RElay) var ein amerikansk satellitt meint å visa fram eit satellittkommunikasjonssystem, og å røyna ut vanskar med eit slikt system. Satellitten vart skoten opp 18. desember 1958 med ein Atlas-rakett. Han hadde med seg ein bandopptakar, og gjennom denne vart sendt ut ei julehelsing frå president Dwight D. Eisenhower.

Satellittkroppen var del av Atlas-raketten, og fungerte sjølv som antenne.

SCORE verka som venta og utrøyningane om bord var verksame i 12 dagar. Det var planlagt at SCORE ville vera i jordbane i 20 dagar, men faktisk tid i bane var 35 dagar.

Kjelder 
 SCORE - NSSDC

Kommunikasjonssatellittar
Pioneer 3

Pioneer 3 var ein amerikansk romsonde som var meint å skulla nå månen. Han vart skoten opp 6. desember 1958 med ein Juno II-rakett frå Cape Canaveral. Oppskytinga var eit samarbeid mellom NASA og Army Ballistic Missile Agency.

Pioneer 3 var kjegleforma - 58 centimeter høg og med ein diameter på 25 centimeter i den breiaste enden. Kjegla var forma av eit tynt skal av fiberglas dekt med gull for at ho skulle leia straum. Kjegla var òg måla med kvite striper for å halda temperaturen mellom 10 og 50 celsius. På tuppen av kjegla var det ein liten sonde om i lag med kjegla sjølv verka som antenne.

Planen var at Pioneer 3 skulle passera nær månen etter 33,75 timar og deretter gå inn i solbane. Sonden hadde med seg fotoseller som skulle gå av på grunn av ljoset frå månen ved ein avstand på 30 000 kilometer. Derimot vart rakettdrivstoffet oppbrukt 3,7 sekund for tidleg, slik at sonden ikkje nådde unnsleppingsfart. Sonden nådde ei høgd på 102 360 kilometer før han fall inn i og brann opp i jordatmosfæren over Afrika 7. desember.

Sonden returnerte data for 25 timar av dei 38 timane og 6 minutta ferda varte. Dei attverande 13 timane kunne ein ikkje ta imot radiosignal grunna plasseringa til dei to sporingsstasjonane. Dataa som vart returnerte synte at temperaturen inne i sonden vart verande på kring 43 °C mesteparten av tida. Dataa synte òg at jorda hadde to åtskilde strålingsfelt, slik at dataa vart rekna som særs nyttige.

Kjelder 
 Pioneer 3 - NSSDC

Pioneer-programmet
Khristo Stoitsjkov

Khristo Stoitsjkov (bulgarsk: Христо Стоичков, ) er ein bulgarsk tidlegare fotballspelar som deltok i 83 landskampar i perioden 1986-99 og skåra 37 mål. Han hadde stor suksess med klubbane CSKA Sofia og særleg FC Barcelona i åra før og etter 1990.

Landskampstatistikk

Kjelder

National Football Teams
RSSSF

Bulgarske fotballspelarar
Barcelona-spelarar
Parma-spelarar
DC United-spelarar
Chicago Fire-spelarar
Spelarar i Fotball-VM 1994
Spelarar i Fotball-EM 1996
Spelarar i Fotball-VM 1998
Ilian Stojanov

Ilian Stojanov (bulgarsk: Илиан Стоянов, ) er ein tidlegare bulgarsk fotballspelar.

Statistikk

Kjelder
National Football Teams

Bulgarske fotballspelarar
Spelarar i Fotball-EM 2004
Kiril Metkov

Kiril Metkov () er ein tidlegare bulgarsk fotballspelar.

Statistikk

Kjelder
National Football Teams

Bulgarske fotballspelarar
Gary Lineker

Gary Winston Lineker () er ein tidlegare engelsk fotballspelar og seinare sportsjournalist. Han har skåra den engelske rekorden på 10 mål i fotballverdsmeisterkapar. Sidan 1990-talet har han vore programleiar for fotballprogrammet Match of the Day på BBC.

Lineker byrja fotballkarrieren ved Leicester City i 1978, der han blei delt toppskårar i førstedivisjonen i 1984–85. Han spelte deretter for Everton, der han skåra 30 mål på 41 spel. Med Barcelona vann han Copa del Rey i 1988 og Cupvinnarcupen i 1989. 

Han vende tilbake til England i 1989, der han spelte for Tottenham Hotspur. Over tre sesongar skåra han 67 mål i 105 kampar, og vann FA-cupen. Den siste klubben han spelte for var japanske Nagoya Grampus Eight. Han trekte seg tilbake i 1994 etter to sesongar i Japan.

Lineker sin seniorkarriere varte i 16 år og han spelte 567 kampar. Totalt skåra Lineker 282 på klubbnivå og 48 i landskampar, totalt 330 mål. 
Gjennom sin lange karriere fekk Lineker aldri gult eller raudt kort. For dette blei han heidra med FIFA Fair Play Award i 1990. 
Han er også teken opp i English Football Hall of Fame. Som sterk supporter for Leicester City leia han eit konsortium som investerte i klubben for å redda han frå konkurs, og blei utnemnd til æresvisepresident.

Statistikk

Kjelder

National Football Teams
RSSSF

Denne artikkelen bygger på «Gary Lineker» frå ,  den 27. oktober 2017.  
 

Engelske fotballspelarar
Leicester-spelarar
Everton-spelarar
Barcelona-spelarar
Tottenham-spelarar
Spelarar i Fotball-VM 1986
Spelarar i Fotball-EM 1988
Spelarar i Fotball-VM 1990
Spelarar i Fotball-EM 1992
Folk frå Leicester
Jay Bothroyd

Jay Bothroyd () er ein engelsk fotballspelar.

Statistikk

Kjelder
National Football Teams

Engelske fotballspelarar
Fredrik Ljungberg

Fredrik Ljungberg () er ein tidlegare svensk fotballspelar.

Statistikk

Kjelder
National Football Teams

Svenske fotballspelarar
Halmstad-spelarar
Arsenal-spelarar
West Ham-spelarar
Celtic-spelarar
Spelarar i Fotball-EM 2000
Spelarar i Fotball-VM 2002
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Ceraunius Tholus

Ceraunius Tholus (Cerauniuskvelven) er ein vulkan i den nordlege halvkula til Mars, nordaust for Tharsis-fjella. Han er 130 kilometer brei ved foten og når 5,5 kilometer over slettene rundt. Kalderaen på toppen er 25 km på tvers.

Like ved ligg vulkanen Uranius Tholus, og mellom Ceraunius og Uranius Tholus ligg krateret Rahe. Rahe vart danna ved at ein meteoritt slo inn i området med ein skarp vinkel. Ein 3,5 km brei og 300 meter djup dal på sida av Ceraunius Tholus munnar ut i Rahe. I denne munninga er det ei sedimentvifte, og det er mogeleg at vatn i Ceraunius Tholus var med på å danna denne.

Kjelder 

 Neighbouring volcanoes on Mars - ESA

Bakgrunnsstoff 

Vulkanar på Mars
Satakunta

Satakunta (eldre svensk Satakunda) er eit av 19 landskap i Finland. Landskapet ligg mot vest i det sørlege Finland. Administrasjonssetet i landskapet er Björneborg. Satakunta grensar til landskapa Österbotten, Södra Österbotten, Birkaland, Egentliga Tavastland og Egentliga Finland.

Kommunar og regionar 
Satakunta består av 18 kommunar, av dei er sju bykommunar. I dei siste åra vart følgjande kommunesamanslåingar gjennomført. Den[1. januar 2009 vart Kiukainen slått saman med Eura, Lappi vart slått saman med Raumo og Vampula vart slått saman med Huittinen. 1. januar 2010 vart Norrmark slått saman med Björneborg.

Kommunane i Satakunta utgjer tre økonomiske regionar. Oversynet nedanfor viser korleis kommunane fordeler seg på dei tre økonomiske regionane. Byane er oppført med feit skrift.

Kjelder
Denne artikkelen bygger på «Satakunta» frå ,  den 25. desember 2015.

Bakgrunnsstoff

 Uppslagsverket Finland, Satakunta (historisk landskap) 
 Uppslagsverket Finland, Satakunta (landskap) 

Landskap i Finland
Egentliga Tavastland

Egentliga Tavastland (finsk Kanta-Häme) er eit av 19 landskap i Finland. Administrasjonssetet i landskapet er Tavastehus. Egentliga Tavastland grensar til landskapa Nyland, Egentliga Finland, Satakunta, Birkaland og Päijänne-Tavastland.

Kommunar og regionar 
Egentliga Tavastland består av elleve kommunar, av dei er tre bykommunar. Den 1. januar 2009 vart kommunane Hauho, Kalvola, Lammi, Renko og Tuulos slegne saman med byen Tavastehus. Den nye kommunen utgjer ikkje eit samanhengande område. Hattula skil den tidlegare kommunen Kalvola frå resten av den nye bykommunen.

Kommunane i landskapet utgjer tre økonomiske regionar. Oversynet nedanfor viser korleis kommunane fordeler seg på dei tre økonomiske regionane. Byane er oppført med feit skrift.

Kjelder

Denne artikkelen bygger på «Egentliga Tavastland» frå ,  den 25. desember 2015.

Bakgrunnsstoff
 Uppslagsverket Finland, Tavastland (historisk landskap) 
 Uppslagsverket Finland, Egentliga Tavastland (landskap) 

Landskap i Finland
Päijänne-Tavastland

Päijänne-Tavastland (finsk Päijät-Häme) er eit av 19 landskap i Finland.  Administrasjonssetet i landskapet er Lahtis. Päijänne er namnet på Finlands nest største innsjø, som strekkjer seg i nord-sør-retning gjennom landskapet.
Paijänne-Tavastland grensar til landskapa Nyland, Egentliga Tavastland, Birkaland, Mellersta Finland, Södra Savolax og Kymmenedalen.

Kommunar og regionar 
Päijänne-Tavastland består av ni kommunar, av dei er tre bykommunar. Kommunane i landskapet utgjer berre ein økonomisk region, Lahtis økonomiske region. Kommunane og den økonomiske regionen i landskapet er vist i lista nedanfor. Byane er oppførte med feit skrift.

Kjelder

Denne artikkelen bygger på «Päijänne-Tavastland» frå ,  den 25. desember 2015.

Bakgrunnsstoff
 Uppslagsverket Finland, Päijänne-Tavastland 

landskap i Finland